Case ID: 1151048
Sentence 8: Apellyasiya şikayəti iddia tələbinin dəlillərinə istinad etməklə əlavə olaraq onunla əsaslandırılmışdır ki, cavabdehin İdarə Heyətinin qərar vermək səlahiyyəti olmamışdır.Belə ki, Birliyin Nizamnaməsinin 5.11-ci maddəsinə əsasən Prezident və onun müavinləri (Hər ikisi İdarə Heyətinin üzvləridirlər) cavabdehin Ümumi Yığıncağı tərəfindən 2 il müddətinə seçilir.”Qeyri-hökumət təşkilatları (ictimai birliklər və fondlar ) haqqında” Azərbaycan Respublikası Qanununun 26.4-cü maddəsinə əsasən ictimai birliyin səlahiyyət müddəti bitmiş icra orqanları tərəfindən təşkilatın fəaliyyəti ilə əlaqədar hər hansı qərarların qəbul edilməsinə və ya sənədlərin imzalanmasına yol verilmir.Bu səbəbdən əgər 2017-ci ildəki protokolla qeydə alınmış Prezidentin və müavinlərinin yenidən seçilməsi dövlət reyestrində qeydə alınmayıbsa, bu halda onların qərar vermə səlahiyyətləri sual altında olmalıdır.Digər tərəfdən iddiaçının üzvlüyünə cavabdeh tərəfindən xitam verilməsi səbəblər əsaslandırılmamışdır.